Hvad er Cyber Monday?
Det er ikke alle, der ved, hvad Cyber Monday er, men de fleste kender Black Friday. Black Friday eller sort fredag på dansk har eksisteret i mange år efterhånden. Det er en af årets store shoppedage, og folk strømmer til butikkerne for at få del i de gode tilbud. Cyber Monday er internetbutikkernes modsvar til Black Friday.
Dagen er også kendt under navnet Blue Monday. Fænomenet startede i 2006, og siden er det kun blevet større og større. Det begyndte i USA, men har i dag bredt sig til hele verden – heriblandt Danmark.
Shoppedagen afholdes på mandagen efter det amerikanske Thanksgiving. Den kan altså falde tidligst på den 26. november og senest den 2. december. Dagen for Thanksgiving ændrer sig nemlig hvert år, da det er den sidste torsdag i november.
Det er altså nemt at blive tvivl om, hvornår det er Cyber Monday. Derfor er det altid en god idé, at du tjekker datoen i god tid og noterer det i din kalender. På den måde går du ikke glip af de billige priser og Cyber Monday tilbud.
Nogle år slår salget på Cyber Monday faktisk salget på Black Friday. Det hænger sammen med, at udvalget ofte er større i netbutikkerne end i de fysiske butikker. Det er desuden populært at slippe for stress og jag i byen og i stedet shoppe online hjemme fra sofaen.